اسلام آباد : بروک آ مالی سال انا سرکاری بشخ انا سالانہ شونداری پروگرام اٹی پیٹرولیم ڈویژن نا 4 پوسکن آ اسکیم تیا 65 کروڑ روپئی خڑچ کننگک۔ جمعہ نادے آ جاری پی ایس ڈی پی 2023-24نا رداٹ بجٹ اٹی گیس فیلڈ انا 5 کلومیٹر نا علاقہ ٹی واقع خلق ءِ گیس انا فراوانی کن 10 کروڑ و جیو سائنس ایڈانس ریسرچ لیبارٹری نا اپ گریڈیشن کن ہم 10 کروڑ جتا کننگانے، داکان بیدس دین اٹی ڈغار اٹی گیس سٹوریج نا ڈٹ آ 15 کروڑ روپئی خرچ کننگک۔
(اے پی پی)
